今夜一丁:五十嵐早香 F奶食店兼職
見到靚女,好多男人都會諗起一個「食」字,除咗同秀色可餐有關,亦係因為女性胴體總係令人聯想起木瓜、蜜桃、櫻桃等美食。至於今日要介紹嘅寫真女優,同樣令人食指大動,佢就係SKB48嘅前成員五十嵐早香。
翻版原幹惠
多年來,日本寫真界孕育出唔少寫真天后,即使引退咗,依然有大量觀眾念念不忘,擁有正統派美貌同一對激凸F奶嘅原幹惠,就係最佳例子,自從轉型做舞台劇演員,唔再拍寫真,業界仲好掛住佢,於是翻版原幹惠出現完一個又一個,先有高橋凜,後有五十嵐早香!今年22歲嘅早香,出身於偶像團體,樣貌自然唔差得去邊,面尖尖,眼大大,氣質斯斯文文,而且身材都唔錯,上圍對F奶相當凸出,肌膚又雪白嫩滑,如果佢勤力少少做運動,令條腰再幼啲,屁股再結實啲,美態肯定可以追過原幹惠。
化身女僕
早香曾隨父親去菲律賓生活,學得一口流利英語之外,仲受到同學影響而愛上動漫兼玩埋Cosplay,甚至試過同朋友組成地下偶像團體!回流日本之後,早香去咗一間女僕咖啡店打工,之後獲客人鼓勵,參加SKE48選拔,結果成功入圍,正式展開演藝事業。不過,由於入團初期,工作量同收入都唔多,所以早香要一邊做偶像,一邊喺拉麵店打工以維持生計。2022年從SKE48畢業之後,阿妹依然同飲食好有緣,最近仲獲得一家居酒屋連鎖店委任為形象大使,不時四出為品牌做宣傳,間唔中仲會化身女僕,喺店內為客人奉上美酒小菜添!
Profile
年齡:22歲
身高:5呎2吋
三圍:35F-24-34
社交網站
五十嵐早香經常會更新社交網,將生活點滴同大家分享,當然你仲會搵到一啲非常養眼嘅靚相,多啲Click入去睇睇,保證大飽眼福。